9. ΑΠΟΦΑΣΗ ΥΦΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 116/691 της 22 Μαΐου/25 Ιουν. 1996 (ΦΕΚ Β΄  491) Αύξηση των καταβαλλομένων από το Ταμείο Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων συντάξεων. Οι συντάξεις των συνταξιούχων του Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων, των οποίων το συνταξιοδοτικό δικαίωμα εμπίπτει στο μέχρι 31.12.1995 χρονικό διάστημα, αυξάνονται ως εξής: α)Κατά ποσοστό 2,1% από 1.1.1996 επί του ποσού αυτών, όπως έχει διαμορφωθεί κατά την 31.12.1995 και μέχρι του ποσού συντάξεων ύψους δρχ. 250.000. β)Από 1.1.1996 κατά ποσοστό 3,5% επί ποσού συντάξεως μέχρι δρχ. 100.000, κατά ποσοστό 3% επί ποσού συντάξεως από 100.001 μέχρι 130.000 και κατά ποσοστό 2,5% επί ποσού συντάξεως από 130.001 μέχρι 270.000. γ)Από 1.7.1996 κατά τα ίδια ποσοστά και κατά την ιδία κλιμάκωση, όπως ορίζονται στην περίπτ. β της αποφάσεως αυτής και επί του ποσού αυτών, όπως θα έχει διαμορφωθεί κατά την 30.6.1996. Σελ. 298,02(β) Τεύχος 1322 Σελ. 98

[Source: greek_legal_code_raptarchis | Tokens: 952]